ANAN:ส่องกำไรปี 59-62 โตเฉลี่ย 33%แนะนำ”ซื้อ”ราคาเป้าหมาย 5.60 บาท
ANAN:ส่องกำไรปี 59-62 โตเฉลี่ย 33%แนะนำ"ซื้อ"ราคาเป้าหมาย 5.60 บาท
28 ธ.ค. 2559

บล.ดีบีเอส วิคเคอร์ส ระบุในบทวิเคราะห์วันนี้(28 ธ.ค.) ว่า บริษัท อนันดา ดีเวลลอปเม้นท์ จำกัด (มหาชน) หรือ  ANAN ปี 59 โครงการร่วมทุนเริ่มทำกำไรได้ในไตรมาส 4/59 ในปี 59 ยอดขาย Presales บริษัทอยู่ที่ประมาณ 22 พันล้านบาท ซึ่งยังคงแข็งแกร่งแม้ว่าจะ -16%YoY ก็ตาม ทั้งนี้เพราะโครงการอยู่ในทำเลใกล้รถไฟฟ้าทำให้ยังมีอุปสงค์สูง ในด้านผลดำเนินงานดีขึ้นเป็นลำดับ ทั้งในด้านยอดรับรู้รายได้และอัตรากำไรขั้นต้นสูงขึ้น
ขณะที่ค่าใช้จ่ายในการขาย &amp; บริหารต่อยอดขายต่ำลง เนื่องจากมี Economy of scale มากขึ้น คาดว่าโครงการร่วมทุนกับมิตซุย ฟูโดกังจะทำกำไรได้ตั้งแต่ 4Q59 เป็นต้นไป (ANAN ร่วมทุนทั้งหมด 9 โครงการ มูลค่ารวม 4.5 หมื่นล้านบาท โดย ANAN ถือหุ้น 51%) เราประเมินว่ากำไรจากโครงการร่วมทุนจะอยู่ที่ 546 ล้านบาทในปี 60 ซึ่งดีขึ้นจากขาดทุน 170 ล้านบาทในปี 59 และขาดทุน 477 ล้านบาทในปี 58
ปี 60 เริ่มพัฒนาโครงการแบบ Mixed Use ที่ถนนรัชดาภิเษก พื้นที่ประมาณ 5 หมื่นตารางเมตร โดยโครงการมีอายุสัญญาเช่าที่ดิน 30 ปี ค่าเช่ารวม 2.1 พันล้านบาท ค่าก่อสร้างกว่า 1 พันล้านบาท โดยเป็นพื้นที่ค้าปลีก, ที่พักอาศัย และโรงแรม กำหนดแล้วเสร็จในปี 63 ซึ่งโครงการนี้จะช่วยให้บริษัทมีรายได้ที่เป็น Recurring income เข้ามาและทำให้ผลประกอบการมีเสถียรภาพมากขึ้น
คาดกำไรสุทธิปี 59-62 เติบโตเฉลี่ย 33% ต่อปี ทั้งนี้ฝ่ายวิจัยฯ DBSV ประมาณการว่ากำไรสุทธิปี 59-60-61 ของบริษัทจะขยายตัว 20%/51%/10% ตามลำดับ ซึ่งเป็นสถิติสูงสุดใหม่ต่อเนื่อง คิดเป็นอัตราการเติบโตของกำไรสุทธิเฉลี่ย 3 ปีข้างหน้าเฉลี่ยปีละ 33% โดยหลักมาจากการโอนกรรมสิทธิคอนโดที่เปิดขายไปในช่วง 1-2 ปีที่ผ่านมา
Valuation จูงใจ ณ ราคาปัจจุบันที่ 4.96 บาท ซื้อขายที่ P/E ปี 60 ที่ 7.5 เท่า, P/BV เท่ากับ 1.4 เท่า คาดการณ์เงินปันผลต่อหุ้นปี 60 ไว้ที่ 0.20 บาท/หุ้น คิดเป็น Dividend yield 4% ด้านฐานะการเงินก็แข็งแรง คาดสัดส่วนหนี้สินสุทธิต่อทุนสิ้นปี 60 ที่ 0.4 เท่า แนะนำซื้อ ให้ราคาพื้นฐาน 5.60 บาท อิงกับ P/E ปี 60 ที่ 8.5 เท่า หรือคิดเป็น PEG ของปี 60 เพียง 0.2 เท่าเท่านั้น
 